Tuks se Willie tel spies op teen aktivistegroep | Rapport
Tuks se Willie tel spies op teen aktivistegroep
Willie Spies, nuutverkose raadslid van die Universiteit van Pretoria (UP), beplan regstappe teen lede van ’n organisasie wat hom vir transformasie by universiteite beywer.Spies, ook regsverteenwoordiger van die Afrikaner-belangegroep AfriForum, sê hy is belaster in ’n mediaverklaring deur die Higher Education Transformation Network (HETN), wat reken te veel pro-Afrikaanse lede word tot die UP-raad verkies.Die HETN sê hy het landwyd 10 000 lede van wie 1 200 oud-Tukkies is. Lucky Thekisho, ’n vorige voorsitter van die HETN, was ook ’n kandidaat vir die posisie waarin Spies verkies is. Die konvokasie, bestaande uit alle Tuks-gegradueerdes, asook onder andere akademiese personeel, het benewens Spies ook proff. Apie Pienaar en Danie Goosen tot die raad verkies. Hulle is deur Tuks­Alumni benoem en Afrikaanse organisasies het alumni aangemoedig om vir hulle te stem.HETN het die geldigheid en regverdigheid van die uitslae verwerp en te velde getrek teen die “wit” alumniraad met sy “verregse” AfriForum-lede.Die organisasie beweer Spies, ­jare lange alumniraadslid en tans voorsitter, was in sy studentedae betrokke by onder meer die viktimisering van swart studente.Volgens Spies is hy en Cornelius Jansen van Rensburg, hoof van AfriForum se gemeenskapsake, die enigste AfriForum-rolspelers in die huidige alumniraad.“Dis vir seker nodig dat die alumniraad alle alumni verteenwoordig,” sê Spies.“In vanjaar se alumniraads­verkiesing is Narren Harrypersadh demokraties verkies.“Dr. David Mabunda van SANParke en Tebogo Mogosoana is gekoöpteerde lede en Mthokozisi Nkosi, president van die studenteraad, is ’n ex officio-lid.”Spies sê hy, Goosen en Pienaar is in die eerste plek “pro-Tuks”.“Wanneer politieke en demografiese druk veroorsaak dat minderheidstale, soos Afrikaans, skade ly ten koste van Engels, is dit in belang van die universiteit om die balans te help herstel. “Tuks se statute bepaal die universiteit is veeltalig (Afrikaans, Engels en Pedi); wat beteken ons moet akademiese onderrig, navorsing en ontwikkeling in al drie tale bevorder.”Die universiteit het by navraag gesê 35% van sy 190 000 alumni is swart en sowat 95 000 is Afrikaans. Volgens die UP behoort alumni-aktiwiteite alumni op ’n inklusiewe grondslag saam te snoer.“Polarisasie binne die alumni­gemeenskap is in stryd met alles wat die UP probeer bereik.“Die UP is in gesprek met die alumniraad om die huidige alumnivereniging se grondwet te hersien en te verbeter.” share:
Stagnasie en Zuma se zombies Weer
Cape TownContact PersonnelR9 000 - R10 000 Per Month
Cape TownHeadcount PersonnelR14 000 - R15 000 Per Month
Mafikeng JobsWestern Cape JobsPietermaritzburg Jobs
Banking JobsManufacturing JobsHotel Jobs